AlexejDobrolubov/national_council_slovak_2010 huggingface dataset:
35. schôdza NR SR - 14.deň - B. popoludní
Dátum: 2025-06-17
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

Ďakujem za slovo, pán predsedajúci. Anežka, ďakujem tebe za tvoju rozpravu. Naozaj je vidno, že si pracovala dlhé roky v škole, a že poznáš tie najchudobnejšie prípady, lebo si pracovala v lokalite, ktorá to má naozaj ťažké a presne, presne si pomenovala to čo vlastne tie deti potrebujú. Oni to nezvládnu za jeden rok, oni to nedokážu zvládnuť za jeden rok. Čiže nástup do škôlky od piatich rokov pre nich neni, neni adekvátny v tom, že oni nezvládnu tú prípravu na štart do prvého ročníka a sama vieš a sama si povedala, že vzdelanie neni luxus, vzdelanie nie je niečo čo načo siahajú iba tí bohatí alebo tí, ktorí si na to môžu siahnuť. Vzdelanie by malo byť pre všetkých a práve tento zákon zohľadňuje to, že tie mnohokrát tie rodiny, tí rodičia nemajú na to, aby si zaplatili to, že ich dieťa pôjde od troch rokov do škôlky. Vieme dobre, že rómske rodiny sú početnejšie a aj ja, keď som pracoval v komunitnom centre, tak sme riešili aj také problémy, že teda mamka chce, aby, aby to dieťa išlo do škôlky, ale nemá kde nechať ostatné deti a my sme jej boli nápomocní v tom, že sme prišli a sme jej pomohli a sme pomohli tomu chlapčekovi, dievčatku a čo ešte chcem oceniť, že si podotkla aj to, že vlastne tým, že sa začne skôr, sa odhalia aj mnohé choroby. Ja si pamätám na jedného chlapčeka, u ktorého sme diagnostikovali chorobu a on je teraz zdravý, lebo v rannom veku sa to podchytilo, začali chodiť k lekárovi a je zdravý. Čiže tento zákon má zmysel. Ďakujem ti ešte raz.
35. schôdza NR SR - 14.deň - B. popoludní
Dátum: 2025-06-17
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

Ďakujem za všetky reakcie. Pani Kalmárová, áno, od 2014 je tu tento návrh, tak ako ste povedali. A myslím si, že táto vláda a minister Drucker s tým neurobí naďalej nič, že nič sa nezmení. Preto tento zákon je tu na stole, aby sa tým rómskym deťom pomohlo. Mali ste aj vy moc vo svojich rukách na školstve a nehovorím, že vy ste mali zodpovednosť, ale je tu, stále je tu tá, ten otáznik, že kto to spustí. Kto, kto to urobí. No nikto to neurobí pre, pre tie rómske deti. Pán Dubovický, nikto neoznačil vás, že vy diskriminujete. Ja hovorím o tom, a povedal som to, že rómske dieťa sa stretne s diskrimináciou na škole, aj keby neviem aký mal výkon, aké dobré bolo, ako dobre by sa obliekalo, stretne sa s tou diskrimináciou. Nie, ja som nehovoril o vás, čiže nevzťahujte si to na, na seba. Nikdy by som si nedovolil vás obviniť, že vy niekoho diskriminujete. A jasné, je strašne veľa pedagógov a pedagogičiek, ktoré do toho dávajú svoje srdce. Aj ja mám strašne veľa priateľov, ktoré, ktorí pomohli tým deťom a pomáhajú tým deťom aj v detských domovoch, aj v reedukačných centrách pristupujú k tým deťom inak. A presne, ako Jožko povedal, tie deti si mnohé vyžadujú špeciálny prístup. Ale nie tým, že budú v špeciálnej škole, ale iba to, aby ich niekto pripravil na ten štart, aby ich niekto pripravil. Čiže najlepšie je to, že ja nikoho nechcem spochybňovať, každý z vás je odborník, každý, aj si vážim vašu prácu. Len bývať s tými ľuďmi a poznať ich potreba, veď...(Prerušenie vystúpenia časomerom.)
35. schôdza NR SR - 14.deň - B. popoludní
Dátum: 2025-06-17
Poslanec: Bužo, Lukáš (SLOVENSKO)
Druh vystúpenia: Vystúpenie v rozprave

...špeciálnych školách, na konci tej špeciálnej školy nič nebudú mať v ruke, budú poberať sociálne dávky a viete čo sa stane? Slovenský národ ešte viac ich bude diskriminovať. Ešte väčšiu diskrimináciu zažijú než to, že by sme ich vyčlenili a povedali, tu bude škôlka, kde budeš chodiť so svojimi deťmi, drahá mamička a kde možno tvoj bratranec, ktorý je šikovnejší sa stane asistentom a bude pomáhať tým deťom, a tie deti prídu na strednú školu, urobia si školu a budú mať papier. Z tých 15 detí ani jedno dieťa neskončilo bez toho, aby nenastúpilo na strednú školu. A ja verím, že z tých stredoškolákov budú aj vysokoškoláci. A to boli deti, ktoré mali byť v špeciálnej škole. Pred rokom a pol, náš kolega europoslanec Peter Pollák, bývalý europoslanec, mal na u seba jednu stážistku, ktorá pochádzala z Luníka IX, ktorá chodila do špeciálnej školy na Slovensku a jej rodičia viete čo urobili? Spakovali sa, keď to mám povedať tak, zobrali všetko čo mali a odišli do Spojeného kráľovstva, a tam to dievča sa zaradilo do normálneho procesu školského, a minulý rok, minulý rok štátnicovala a je právnička. Je právnička, čiže tu sa nebavme o tom, aký zákon či diskriminujeme alebo nediskriminujeme. Tu ide o to, že my musíme zabrániť školstvu a tomu systému, aby rómske deti prepadávali do sita, ktoré im nič nedá. My musíme podporiť pedagógov k tomu asistentov, aby sa venovali tým deťom. A ja tomu rozumiem, že oni v prvom ročníku nemajú čas, nemajú kapacitu, aby sa venovali v triede, kde je 20 prváčikov alebo 15 prváčikov tej jednej Márii alebo jednému Jožkovi, ktorý nevie povedať, že prosím si. Alebo nechápe, že, že čo je toaleta. Ale ak ich podchytíme, ak ich podchytíme rok, dva, tri roky skôr, nemusí tam byť päť hodín. My sme prvý rok tie deti držali dva a pol hodinky. Z tých dva a pol hodín sme sa s nimi viac hrali a postupne sme pridávali ten čas, postupne sme pridávali obtiažnosť toho učiva a venovali sme sa im a dali sme prácu aj rómskym asistentom, zapojili sme aj rómsky aj, aj tie, tých rodičov do toho procesu a celá komunita s tým žila. A my máme možnosť to urobiť takto, ja viem, že je tam ešte pár nedostatkov, ale my sme otvorení, poďme, rozprávajme sa o tom, ale my tu stratíme kopec šikovných detí aj vzdelaných detí, aj veľa obrovských talentov kvôli tomu, či budeme hovoriť, že či sme diskriminovaní alebo nie sme diskriminovaní. Rómovia sú diskriminovaní, to je pravda, to je skutočnosť na Slovensku, ktorú my teraz nezmeníme celkom, ale môžeme na tom pracovať a robiť na tom, aby to takto nebolo. Ďakujem za pozornosť.
35. schôdza NR SR - 14.deň - A. dopoludnia
Dátum: 2025-06-17
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

Ďakujem za slovo. Taktiež, Jožko, chcem vyzdvihnúť to, čo si povedal, a to, to také normálne, čo všade inde funguje, že ak je raz niekto právoplatne odsúdený a je v tak vysokej funkcii, tak by mal sám odstúpiť a nie ešte si podať žiadosť (povedané so smiechom), alebo ja neviem, ako to tam funguje, a ďalej pokračovať v tejto funkcii. Čiže naozaj je to na hanbu, je to výsmech všetkým tým ľuďom, ktorí zákon dodržiavajú, všetkým tým ľuďom na Slovensku, ktorí pracujú, ktorí sa snažia viesť normálny, slušný, poctivý život a ako vidíme, pre silných, pre mocných to neplatí. A potom, potom sa nečudujme, že mladí ľudia kradnú, že mladí ľudia sa venujú taktiež takýmto trestným činom, lebo si povedia ak teda niekto nemusí niesť zodpovednosť, dokonca ešte štát ho platí a má veľmi slušný plat, pán guvernér dokonca vyšší než pán premiér, tak je to všetko v pohode. Čiže naozaj verím, že na Slovensku to nebude módny hit, že ak urobíš trestný čin, tak si môžeš naďalej vládnuť, môžeš naďalej byť vo funkcii, aleže naozaj nastúpi spravodlivosť a pán Kažimír odstúpi z tejto funkcie a prenechá to naozaj človeku, ktorý nebude trestne stíhaný. Ďakujem, Jožko, za tvoju rozpravu.
35. schôdza NR SR - 6.deň - B. popoludní
Dátum: 2025-06-04
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

No, čo k tomu dodať. Igor, presne si pomenoval to čo, čo vlastne vidíme všetci naokolo, že Slovensko je na ceste, na ceste, kedy stráca mladých ľudí, kedy stráca rodiny, ktoré majú budovať tento štát. Môj dobrý priateľ kňaz mi stále hovoril jednu vec alebo v kázňach rozprával takú jednu vec, že starým ľuďom nepodá vodu pes. A hovoril to v tom kontexte, že ak, ak nebudeme bojovať o mladých ľudí, ktorí tu zostanú, ktorí budú budovať tento štát, ale aj hodnoty a budúcnosť tohto štátu, tak tí starí ľudia, staršia generácia, ktorá roky tu budovala štát ostane sama. A práve tento návrh zákona, práve tento návrh zákona dáva mladým ľuďom možnosť, aby tu zostali, aby budovali oni tento štát, a aby sa raz mohli postarať o tých starých ľudí o dôchodcov o svojich starých rodičov, ktorým podajú vodu. Lebo naozaj, pes nepodá človeku vodu. Človek psovi áno, ale opačne to nefunguje. A keď stratíme mladú generáciu, aj na základe politického diania v našom štáte, lebo povedzme si pravdu, mladí ľudia odchádzajú iba vďaka tomu, že vidia čo sa tu robí. Jasne vedia, jasne vedia pomenovať všetky tie zlé veci. Včera ma viezol v taxíku študent, ktorý mal 18 rokov a ktorý rozumel viac politike ako niektorí, ktorí tu sedíme. A mal jasný názor. A keby mohol, viete čo mi povedal? Že keby mohol hlasovať alebo zúčastniť sa volieb od 16 rokov, tak to urobí.
35. schôdza NR SR - 6.deň - B. popoludní
Dátum: 2025-06-04
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

Ďakujem za slovo. Ďakujem, Rasťo, že si sa dotkol vo svojej rozprave aj toho, že si hovoril o konkrétnych prípadoch a o tom, že naozaj mladí ľudia majú tú schopnosť a zodpovednosť a ja si myslím, že práve na Slovensku je dostatok mladých ľudí, ktorí, ktorí by chceli naozaj ovplyvniť aj to, čo sa deje na Slovensku, a vidíme to jasne vo vláde Roberta Fica, že si kupuje lojalitu hlavne tej staršej generácie, ktorá následne ovplyvňuje budúcnosť všetkých týchto mladých ľudí. A vidíme aj ten oprávnený strach vládnej koalície pri tomto návrhu zákona, pričom od 14 rokov mladí ľudia sú už zodpovední za všetky svoje trestné činy, pri 15 rokoch dostávajú občiansky preukaz a môžu sa zamestnať, zároveň s tým je spojené odvádzanie daní, kde už štát im dáva takúto povinnosť a teda nevidíme žiadnu prekážku v tom, aby mohli títo mladí ľudia od 16 rokov naozaj pristupovať k voľbám. Vidíme to v susednom Rakúsku, ale aj v iných členských štátoch Európskej únie, v Nemecku, Škótsku, Švédsko, Nórsko, Estónsko a to sú krajiny, ktoré, ktoré sú omnoho ďalej a môžme si od nich brať naozaj pozitívny vzor a teda nebojme sa toho a tak vyzývam všetkých aj v opozícii, aj v koalícii, aby sme naozaj tým mladým ľuďom, tejto generácii, ktorá má tiež právo ozvať sa a ktorá sa chce ozvať a ktorá chce budovať budúcnosť, svoju budúcnosť a budúcnosť Slovenska, aby sme im toto právo dali.
35. schôdza NR SR - 3.deň - A. dopoludnia
Dátum: 2025-05-29
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

71. Ďakujem za slovo. Ďakujem, Igor, za to, že stále hovoríš pravdu napriek tomu, že mnohí ťa kritizujú a hovoria, že tvoj prejav nie je ľúbezný, nie je tak, ako vystupujú koaliční, tí chrumkaví, ktorí si dávajú servítku pred ústa. Ty si nedávaš tuto servítku a stále hovoríš pravdu. Ale ja chcem podotknúť to, že napriek tomu, že hovoríš pravdu, ich skutky ich aj tak viac usvedčujú, ich skutky ich najviac usvedčujú. A tu jasne vidno, že iba kopírujú to, čo si robil ty, že si zachraňoval ľudí počas covidu, tí, ktorí pracovali, tí, ktorí prišli o zamestnanie. A ja som v tom období pracoval v komunitnom centre, kde dennodenne prichádzali ľudia, ktorí prišli o zamestnanie, a my sme im mohli naozaj pomáhať tým programom. A teraz oni idú robiť to isté. Ale už nepovedia, že idú robiť to, čo si robil ty. Len budú klamať a hovoriť o tom, ako Matovič a hnutie OĽANO zadlžili tento štát, ako zničili ekonomiku, ale nepovedia pravdu. Keď ste takí, neviem nájsť to slovo, ale aspoň raz povedzte to, že niečo tu fungovalo a niečo bolo dobré, to, čo pomáhalo ľuďom. Lebo teraz to kopírujete a idete urobiť to isté. Tak to robte pre ľudí poriadne a začnite naozaj myslieť na tých ľudí, lebo už je neskoro a všetko vás dobehne.
35. schôdza NR SR - 2.deň - A. dopoludnia
Dátum: 2025-05-28
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

16. Ďakujem za slovo. Nedá mi nereagovať. Keďže ste si podali s viacerými Rómami ruky, tak určite viete, čo tí Rómovia potrebujú. Určite vám povedali, že chcú pracovať a v podstate, keby som sa na to mal pozrieť z iného uhlu, ja oceňujem tento návrh zákona, ale súhlasím s mojím kolegom Petrom Pollákom, nemáte tu vyriešené veci, ktoré, ktoré sú prekážkami v tom, aby sa títo ľudia zamestnávali a vy idete preskočiť tieto prekážky, ale nepreskočíte ich. Narazíte na to, že tento problém v zamestnávaní sa bude ešte viac zhoršovať, lebo tí ľudia nebudú mať reálne šancu sa zamestnať. Ale nech sa páči, vyskúšajte si to a bojovať a hovoriť tu o tom, že my sme získali najviac Rómskych hlasov, pardon, kto nás má voliť? Nie Rómovia? My sme Rómovia a tak ako vy bojujete o svojich voličov, tak Rómovia prirodzene volia nás svojich. A tento zákon je populistický v tom, že si vytvárate u svojej voličskej skupiny to, čo chcú oni počuť. Extrémizmus, vyriešiť Rómov, dať Rómov nabok, Rómov upratať ich, lebo toto chcú, mnohí na Slovensku toto si želajú. Tak tu nehovorte o nás, čo my sme urobili v kampani. My sme chodili za tými ľuďmi, my sme s nimi stále a my vieme, aké problémy majú. (Potlesk.)
33. schôdza NR SR - 15.deň - A. dopoludnia
Dátum: 2025-04-16
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

27. Ďakujem za slovo. Mišo, ďakujem za tvoju, za tvoje vystúpenie a za to, že znovu si hovoril fakty, ktoré sa nedajú ukryť, nedajú zakryť a akokoľvek tu budeme rozprávať a budeme sa naťahovať alebo hľadať dôvody, prečo to podporiť, prečo nie, a navzájom sa obviňovať, tak bežní ľudia z toho nemajú nič. A chcem iba povedať, že teda ak sa dvíhajú platy nám poslancom, prečo sa nedvíhajú platy obyčajným robotníkom, zamestnancom vo firmách, na stavbách, upratovačkám, učiteľom, a mohol by som naozaj desiatky minút menovať profesie a ľudí, ktorí pracujú za oveľa-oveľa nižší plat a nedočkajú sa ani zvýšenia platu, ani nejakých výhod. Lebo budeme to opakovať znovu a znovu, vy len ľuďom beriete z peňaženiek. A viem, že sa to ťažko počúva, ale tu máte návrh zákona, ktorý môžte aspoň, aspoň trošku tým ľuďom ukázať, že nám záleží na tom, aby ste sa mali lepšie. Lebo to, čo tu ukazujete, ukazujete iba cestu, ktorou idete vy, a cestu, ktorá vás privedie do záhuby. Lebo ľudia toto nechcú na Slovensku. Môžme si zakrývať oči, uši zapchávať, ale ľudia chcú jasné, konkrétne veci, ktoré im pomôžu. A také zvyšovanie platu obyčajného robotníka by pomohlo každej rodine, každej domácnosti, a preto buďme my vzorom, poslanci Národnej rady, a zmrazme si tieto platy! Ukážme ľuďom, že nám záleží na nich!
33. schôdza NR SR - 14.deň - A. dopoludnia
Dátum: 2025-04-15
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

12. Ďakujem za slovo. Ja začnem takým známym porekadlom, že vodu kážu, víno pijú. A, Julo, presne si to povedal, je to, je to výsmech ľuďom, všetkým ľuďom na Slovensku do tváre, keď poslanec Národnej rady príde do práce, kde má naozaj schvaľovať zákony, ktoré sa týkajú ľudí Slovenska, a je pod vplyvom alkoholu. Už toľkokrát sa ľudia na to pýtali, že a nedá sa s tým nič urobiť, to na vás ako neplatí? Keď som sa s nimi stretával, a ty si, ty si to povedal veľmi dobre, že potom to tak aj vyzerá, keď sa prijímajú zákony pod vplyvom alkoholu, tak potom to aj tak vyzerá. Možno si ten alkohol dávajú preto, aby mohli vôbec stlačiť ten gombík, ktorý, ktorým vlastne prijímajú všetky tie obludné zákony, ktoré prijali za 18 mesiacov, odkedy sú tu, ale naozaj, to toto je kultúra? Toto je, to je to, čo má reprezentovať? To je to, čo chceme ukazovať ľuďom? Alebo čo vy ukazujete ľuďom? To je hanba. To je hanba a to je výsmech. Lebo každý pracujúci človek na Slovensku keď príde do práce a príde pod vplyvom alkoholu, tak bude znášať určité dôsledky – buď ho vyhodia, buď ho pokarhajú, stiahnu mu plat, alebo bude mať nejaký postih. Vy nie, vy to robíte naopak. Ľudí, ktorí bojujú čestne, ktorí nie sú opití, tak týchto vyhadzujete zo sály, beriete im platy. A presne, Julo, si to povedal a pomenoval, že voči nášmu hnutiu, voči nášmu klubu toto robia, lebo my im hovoríme pravdu a aj teraz im hovoríme pravdu. Prestaňte piť.
33. schôdza NR SR - 13.deň - B. popoludní
Dátum: 2025-04-14
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

174. Ďakujem, Peťo, za tvoju rozpravu a za tento návrh uznesenia. A ja iba chcem apelovať možno na všetkých poslancov Národnej rady, aby presne takýmito krokmi, takýmito uzneseniami sme predchádzali šíreniu nenávisti, prehlbovaniu tých rozdielov a takej zlej kultúry na Slovensku, kedy niekto dokáže, tak ako si spomenul, Peťo, sa vysmievať z toho, že zomrú rómske deti, alebo vysmievať sa vôbec z toho, že zhoria deti. To je jedno, či boli rómske, či by to boli inej národnosti, alebo dokonca slovenské. Je neprípustné, aby takéto veci, to bola iba taká bodka k tomu, aby, aby sme naozaj toto uznesenie predložili v takejto podobe, a nie je to ani vyhrážka, ani nejaké bu-bu-bu, be-be-be, ale naozaj krok, ktorým chceme predchádzať šíreniu nenávisti a kto iný ako štát, ako Národná rada by sa mal zhodnúť na tom, že je potrebný tento krok, aby sme zamedzovali šíreniu rasizmu, diskriminácie. Ľudia potrebujú vidieť od nás, od tých, ktorí predkladáme zákony, ktorí schvaľujeme zákony, ako budeme stáť, ako sa budeme rozhodovať, a verte, veľa ľudí sleduje parlament, sleduje vládu, aký postoj majú ku veciam, a preto budeme veľmi vďační, ak toto uznesenie prejde celým plénom, a tak naozaj vyjadríme to, že nie je nám jedno, čo sa deje na Slovensku, lebo na Slovensku chceme žiť v mieri a v pokoji. Ďakujem veľmi pekne.
35. schôdza NR SR - 2.deň - B. popoludní
Dátum: 2025-05-28
Poslanec: Cech, Jozef (HLAS - SD)
Druh vystúpenia: Vystúpenie v rozprave

32. Ďakujem za slovo. Vážený pán podpredseda, milé kolegyne, kolegovia, dovoľte mi predložiť spoločnú správu výborov Národnej rady Slovenskej republiky o prerokovaní návrhu poslancov Národnej rady Slovenskej republiky Dávida Demečka a Michala Barteka na vydanie zákona, ktorým sa mení zákon č. 83/1990 Zb. o združovaní občanov v znení neskorších predpisov a ktorým sa menia niektoré zákony, tlač 745a. Národná rada Slovenskej republiky uznesením č. 821 z 27. marca 2025 pridelila predmetný návrh zákona na prerokovanie ústavnoprávnemu výboru a výboru pre verejnú správu a regionálny rozvoj. Určila zároveň výbor pre verejnú správu a regionálny rozvoj ako gestorský výbor a lehotu na prerokovanie návrhu zákona v druhom čítaní vo výboroch. Predmetný návrh zákona, tlač 745, prerokovali a odporučili Národnej rade Slovenskej republiky schváliť oba určené výbory. Z uznesení výborov Národnej rady Slovenskej republiky pod bodom IV. tejto spoločnej správy vyplýva sedem pozmeňujúcich návrhov. Gestorský výbor odporúča návrh zákona v znení schválených pozmeňujúcich návrhoch schváliť. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre verejnú správu a regionálny rozvoj č. 122 z 27. mája 2025. Týmto uznesením ma výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informoval o výsledku rokovania výborov a predkladal návrhy v zmysle príslušných ustanovení zákona o rokovacom poriadku Národnej rady Slovenskej republiky, zároveň určil náhradníkov spravodajcu. Pán predsedajúci, skončil som, otvorte, prosím, rozpravu.
35. schôdza NR SR - 2.deň - A. dopoludnia
Dátum: 2025-05-28
Poslanec: Cech, Jozef (HLAS - SD)
Druh vystúpenia: Vystúpenie v rozprave

33. Ďakujem pekne za slovo. Vážený pán podpredseda, kolegyne, kolegovia, dovoľte mi, aby som aj ja zareagoval a prihovoril sa vám k tomuto zákonu. Tento zákon je dôkaz toho, že strana HLAS - sociálna demokracia a náš minister Erik Tomáš myslí na všetkých ľudí na Slovensku. V priebehu minulého roka sme výrazne zvýšili minimálnu mzdu, vytvorili sme desaťtisíc nových pracovných miest, udržali sme ďalších 35-tisíc pracovných miest a na trh práce sme pripravili celkovo cez 70-tisíc ľudí. Slovensko má aktuálne historicky najnižšiu mieru nezamestnanosti v ére celej samostatnosti. Opatrenia, ktoré priniesol náš minister práce Erik Tomáš na rozdiel od pravicovej opozície, robíme pre ľudí. Práca namiesto dávok je zásadný návrh. Kto môže pracovať, no odmietne prácu, príde o dávky v hmotnej núdzi, ale naozaj toto nejde výlučne proti ľuďom, ktorí majú nejaké zdravotné znevýhodnenie. Je to spravodlivé voči všetkým pracujúcim ľuďom na Slovensku, ktorí platia dane. Rovnako aj projekt Právo na prvé zamestnanie pomohol už v minulosti stovkám tisícom ľudí na Slovensku a teraz jeho druhá fáza pomôže ešte väčšiemu množstvu ľudí. V tejto chvíli by som chcel predložiť pozmeňujúci návrh. V krátkosti by som odôvodnil, jedná sa iba o krátku legislatívno-technickú úpravu súvisiacu s návrhom zákona o niektorých opatreniach na zvýšenie odolnosti Slovenskej republiky v oblasti obrany a bezpečnosti a brannej povinnosti a o zmene a doplnení niektorých zákonov. Druhá časť tohto pozmeňujúceho návrhu rieši len legislatívno-technickú úpravu súvisiacu s predchádzajúcim bodom. Upozorňujem, že číslo zákona bude doplnené pri korektúre v Zbierke zákonov. V tejto chvíli by som predložil celý pozmeňujúci návrh. Pozmeňujúci návrh poslanca Národnej rady Slovenskej republiky Jozefa Cecha k vládnemu návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, tlač 727. 1. V čl. III bode 6 § 10 ods. 5 sa za slová "pravidelné cvičenie alebo plnenie úloh ozbrojených síl Slovenskej republiky 34ca )" nahrádzajú slovami "výkonu dobrovoľnej vojenskej prípravy, prípravy operačných záloh, pohotovostných záloh, branných záloh alebo ostatných záloh, alebo plnenia úloh ozbrojených síl Slovenskej republiky počas zaradenia do operačných záloh, pohotovostných záloh, branných záloh alebo ostatných záloh 34ca )". 2. V čl. III bode 6 sa citácia poznámky pod čiarou k odkazu 34ca "§ 14d zákona č. 570/2005 Z. z. o brannej povinnosti a o zmene a doplnení niektorých zákonov v znení zákona č. 378/2015 Z. z." nahrádza citáciou "§ 13 až 21 zákona č. .../2025 Z. z. o niektorých opatreniach na zvýšenie odolnosti Slovenskej republiky v oblasti obrany a bezpečnosti, o brannej povinnosti a o zmene a doplnení niektorých zákonov." Ďakujem pekne. Skončil som.
35. schôdza NR SR - 1.deň - B. popoludní
Dátum: 2025-05-27
Poslanec: Cech, Jozef (HLAS - SD)
Druh vystúpenia: Vystúpenie s faktickou poznámkou

157. Ďakujem veľmi pekne za slovo. Ja by som takisto zareagoval na kolegyňu. Ja práve tvrdím opak, to, čo vy, kolegyňa, teda v dnešnej dobe naozaj ľudia si už musia odpracovať 32 hodín aktivačných prác, ak chcú dostať dávku v hmotnej núdzi, takže súhlasím aj s kolegyňou predo mnou, ktorá presne pomenovala teda obdobné dôvody toho, ako Ústavný súd už v minulosti rozhodol. Podľa mňa ako starostu obce musím povedať, že táto legislatíva pomôže aj starostom a primátorom, ktorým to takisto rozviaže ruky, a práve tá práca namiesto dávok je naozaj pekným príkladom toho, ako chceme tým ľuďom umožniť nadobudnúť opätovne nejaké pracovné návyky tak, aby sme ich vedeli uplatniť na trhu práce. Preto naozaj veci, ktoré ste pomenovali vy, vidím úplne inou optikou a pevne verím, že vďaka tejto legislatíve pomôžeme desať tisícom ľudí na Slovensku, lebo vy ste spomínali, že máme ešte cez 60-tisíc ľudí. Ja pevne verím, že minimálne tisícom alebo desať tisícom ľudí pomôžeme, aby naozaj sa posunuli v živote ďalej. Ďakujem za slovo.